b'\n_START_ARTICLE_\nSonderkommando (tuhoamisleiri)\n_START_PARAGRAPH_\nSonderkommandot olivat toisessa maailmansodassa natsi-Saksan perustamilla tuhoamisleireill\xc3\xa4 vankiryhmi\xc3\xa4, joiden teht\xc3\xa4v\xc3\xa4n\xc3\xa4 oli avustaa toisten vankien tappamisessa. Sonderkommandot eiv\xc3\xa4t osallistuneet suoraan tappamiseen, vaan he saattoivat uhrit kaasukammioihin, tyhjensiv\xc3\xa4t kammiot kaasutuksen j\xc3\xa4lkeen ja hoitivat ruumiiden h\xc3\xa4vitt\xc3\xa4misen. Suostuminen teht\xc3\xa4v\xc3\xa4\xc3\xa4n merkitsi muutamaa kuukautta enemm\xc3\xa4n elinaikaa \xe2\x80\x93 ja huomattavasti parempaa ruokaa: suurempia leip\xc3\xa4annoksia ja vahvempaa keittoa, joskus jopa v\xc3\xa4h\xc3\xa4n lihaakin. _NEWLINE_Tietyn ajan kuluttua jokainen Sonderkommando-ryhm\xc3\xa4 tapettiin. Tavallinen elinaika oli kaksi kuukautta. He johtivat my\xc3\xb6s kapinaa Treblinkassa ja Auschwitzissa. Vain pieni osa sonderkommandoihin kuuluneista selvisi hengiss\xc3\xa4.'